《五言次韵和君实苦雨三首 其三》
宋代·沈遘

积潦高秋后，幽居病客心。每怜荷折盖，犹爱菊包金。

独坐有馀恨，临觞莫厌深。多情省郎直，永夜祗清吟。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。